Lesersartikel: Boek van Genl. Maj. De Vries bring SAW-herinneringe terug – Die Afrikaanse opinieplatform
19 Januarie 2014 19 Januarie 2014 AO-Redakteur
Lesersartikel: Boek van Genl. Maj. De Vries bring SAW-herinneringe terug
Voormalige SAW-basis in Outapi, Namibië (voorheen Suidwes-Afrika) (Foto: Wikimedia Commons)
Ek lees nou ‘n boek met die naam Eye of The Firestorm geskryf deur Genl. Maj. Roland de Vries (aft). Ek is nou so halfpad gelees en dis ‘n baie indrukwekkende en insiggewende boek.
Dit gaan oor die lewe van genl. De Vries in die destydse Suid-Afrikaanse Weermag (SAW) en geweldig baie interessante inligting word gegee en mens kan net nie ophou lees nie. Baie van die operasies waaraan die SAW deelgeneem het word weergegee en al die voorbereiding wat daarmee saamgaan, die opoffering, die blydskap, hartseer, pyn en nabetragting word mooi uiteengesit.
Dit bring baie herinneringe terug vir my en ook baie ander manne wat self in die SAW was. Dis asof mens weer teruggevoer word na daai tyd en deel word van die dinge wat gebeur soos dit in die boek vertel word.
Roland de Vries was natuurlik vir n tyd die bevelvoerder van 61 Gemeganiseerde Bataljon en was een van die beste bevelvoerders wat daar was. Hy word nie verniet beskryf as die Rommel van die SAW nie. Rommel was, soos ons weet,sekerlik die beste Pantser bevelvoerder van die Duitse weermag in die Tweede Wêreldoorlog.
Die SAW het baie goeie soldate en bevelvoerders gehad en saam met die goeie opleiding was ons een van die beste weermagte wat daar was.
Ek glo persone wat destyds in die weermag was, sal die boek beslis geniet. Diegene wat nie daai tyd in die weermag was nie, sal die boek ook waardeer en ook n blik kry in die interessante wêreld van die destydse SAW. Dis beslis die moeite werd om te lees en ek beveel dit beslis aan!
Genl. Maj. De Vries
Previous Bankdirekteur en voormalig minister as hoeremadam?!
Next Lesersartikel: Terug met die doodstraf!
20 Januarie 2014 om 20:46
Dankie vir hierdie bydrae Frik.
Frik Lotz resenseer Eye of the Firestorm deur Roland de Vries | Books LIVE sê:
26 Februarie 2014 om 14:35
[…] Volledige resensie: Opinieplatform […]
Laat 'n boodskap na Frik Lotz resenseer Eye of the Firestorm deur Roland de Vries | Books LIVE Kanselleer antwoord